Peggy Liptonová

Peggy Liptonová (; * 30. august 1946, New York, New York, USA† 11. máj 2019, Los Angeles, Kalifornia) bola americká herečka, modelka a speváčka.

 Detstvo a mladosť 
Je dcérou umelkyne Rity Bensonovej a právnika Harolda Liptona. Jej starí rodičia z otcovej strany pochádzajú z Ruska a matka sa narodila v Dubline Lotyšským rodičom. Mala dvoch bratov, z ktorých sa jej starší brat Robert stal tiež hercom. V roku 1964 sa jej rodina presťahovala do Los Angeles, kde sa Liptonová venovala meditácií a jóge.

 Kariéra 
Krátko po presťahovaní do Los Angeles sa začala Liptonová venovať modelingu. Neskôr ju jej matka presvedčila, že by mohla skúsiť tiež herectvo. Jej televízny debut mala v komédii NBC The John Forsythe Show z roku 1965.

V roku 1968 stvárnila postavu Julie Barnes v akčnom seriály The Mod Squad. Počas natáčania seriálu sa spoznala s Quincym Jonesom. Za svoj herecký výkon získala štyri nominácie na Zlatý glóbus, ktorú v roku 1971 získala.

V marci 1988 sa vrátila do televízie ako hviezda filmu Addicted to His Love. Známa je vďaka úlohe Normy Jennings v televíznych seriáloch Davida Lyncha Twin Peaks (1990 - 1991).

V roku 2017 znovu prijala rolu Normy Jenningsovej novšom spracovaní seriálu Twin Peaks.

 Súkromný život 
Liptonová mala menší románik so spevákom Paulom McCartneym. V roku 1974 sa vydala za speváka Quincy Jonesa, s ktorým má dve dcéry - Kidadu a Rashidu. Liptonová a Jones sa rozviedli v roku 1990.

 Úmrtie 
Liptonovej diagnostikovali rakovinu hrubého čreva v roku 2004, na ktorú zomrela 11. mája 2019.

 Iné projekty 

 Zdroj 

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Speváčky USA
Kategória:Popové speváčky USA
Kategória:Modelky USA
Kategória:Osobnosti USA židovského pôvodu
Kategória:Osobnosti USA lotyšského pôvodu
Kategória:Speváčky židovského pôvodu
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Úmrtia na rakovinu žalúdka
Kategória:Osobnosti z New Yorku